Blast Near Chinese Consulate In Pakistans Karachi, Two policemen killed - कराची में चीनी वाणिज्य दूतावास पर हमला: दो पुलिसकर्मियों की मौत, तीन आतंकी ढेर
होमदुनिया सेकराची में चीनी वाणिज्य दूतावास पर हमला: दो पुलिसकर्मियों की मौत, तीन आतंकी ढेर
ख़बर न्यूज़ डेस्क, Updated: 23 नवम्बर, 2018 12:41 PM
पाकिस्तान के कराची में हमला
कराची में चीनी वाणिज्य दूतावास पर हमला.
हमले में दो पुलिसवाले की मौत.
जियो न्यूज के मुताबिक, 3 आतंकी भी मारे गए.
पाकिस्तान में दक्षिणी तटीय शहर कराची के क्लिफ्टन इलाके में चीन के वाणिज्य दूतावास पर अज्ञात बंदूकधारियों के हमले में कम से कम दो पुलिसकर्मियों की मौत हो गई है. पाकिस्तान के जियो न्यूज ने कराची पुलिस चीफ के हवाले से लिखा है कि तीन आतंकियों को मार गिराया है. इस हमले की जिम्मेदार बलूचिस्तान के एक आतंकी संगठन ने ली है.
स्थानीय पुलिस के वरिष्ठ अधिकारी जावेद आलम ओधो ने समाचार एजेंसी AFP को बताया, लगभग चार बंदूकधारियों ने शुक्रवार को चीन के वाणिज्य दूतावास में घुसने की कोशिश की, लेकिन सिक्योरिटी गार्डों ने उन्हें चेकप्वाइंट पर रोका. उन्होंने बताया, इसके बाद दोनों तरफ से गोलीबारी शुरू हो गई, जिसमें 'हमारे दो कॉन्स्टेबलों की मौत हो गई, और एक अन्य ज़ख्मी हो गया...'
#WATCH#Spotvisuals Three terrorists, two policemen killed in firing near Chinese Consulate in Karachi's Clifton area: Geo News #Pakistan (deferred visuals) pic.twitter.com/IluLn1Uksk
जावेद आलम ने यह भी बताया कि हमलावर 'भाग गए', लेकिन फिलहाल इस बात की पुष्टि नहीं की गई है कि हमला खत्म हो गया है. उनके मुताबिक, इलाके की घेराबंदी कर ली गई है. तथा सुरक्षाबल तलाशी अभियान चला रहे हैं.
वरिष्ठ पुलिस अधिकारी पीर मोहम्मद शाह ने बताया, "पुलिस और रेंजर मौका-ए-वारदात पर पहुंच गए हैं..." सोशल मीडिया पर कथित रूप से इस हमले की जो तस्वीरें पोस्ट की गई हैं, उनमें इलाके में उठता धुएं का बादल भी दिखाई दे रहा है.
VIDEO: पाकिस्तान के क्वेटा में पोलियो सेंटर के निकट धमाका, 15 लोगों की मौत
BlastPakistanBlast in PakistanKarachichinese consulateChinese consulate attacked